CELEX: 52021PC0259
Language: hu
Date: 2021-05-26 00:00:00
Title: Ajánlás A TANÁCS HATÁROZATA az Európai Unió és az Amerikai Egyesült Államok, Argentína, Ausztrália, Costa Rica, India, Izrael, Japán, Kanada, a Koreai Köztársaság, Tunézia és Új-Zéland közötti, az ökológiai termékek kereskedelméről szóló megállapodásokra irányuló tárgyalások megkezdésére való felhatalmazásról

EURÓPAI BIZOTTSÁG
            Brüsszel, 2021.5.26.
            COM(2021) 259 final
            Ajánlás
            A TANÁCS HATÁROZATA 
            az Európai Unió és az Amerikai Egyesült Államok, Argentína, Ausztrália, Costa Rica, India, Izrael, Japán, Kanada, a Koreai Köztársaság, Tunézia és Új-Zéland közötti, az ökológiai termékek kereskedelméről szóló megállapodásokra irányuló tárgyalások megkezdésére való felhatalmazásról
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               •A javaslat indokai és céljai
            
            
               Az ökológiai termelésről és az ökológiai termékek jelöléséről, valamint a 834/2007/EK tanácsi rendelet hatályon kívül helyezéséről szóló, 2018. május 30-i (EU) 2018/848 európai parlamenti és tanácsi rendelet
                  1
                biztosítja az uniós piachoz való hozzáférés lehetőségét az olyan harmadik országok ökológiai termékeinek, amelyeknek ökológiai termelési és ellenőrzési rendszerét az uniós rendszerrel egyenértékűnek ismerték el. A harmadik országok egyenértékűségének elismerése az Unió és az érintett országok közötti kereskedelmi megállapodások révén biztosítható. 
            
            
               
                     2
                  
                     3
                  Az (EU) 2020/1693 rendelettel módosított (EU) 2018/848 rendelet 2026. december 31-ében állapítja meg a 834/2007/EK rendelet 33. cikkének (2) bekezdése alapján az egyenértékűség tekintetében megadott elismerések lejárati idejét. Ennek megfelelően az Amerikai Egyesült Államok, Argentína, Ausztrália, Costa Rica, India, Izrael, Japán, Kanada, a Koreai Köztársaság, Tunézia és Új-Zéland részére megadott elismerés a fent említett időpontban lejár. 
            
            
               Annak érdekében, hogy az ökológiai termékek említett partnerekkel folytatott kereskedelme 2026 után is folyamatos legyen, tárgyalásokat kell kezdeni az említett termékek egyenértékűségének kereskedelmi megállapodások formájában történő elismeréséről. 
            
            
               •Összhang a szabályozási terület jelenlegi rendelkezéseivel
            
            
               
                  Azáltal, hogy kétoldalú megállapodások révén ösztönzi az ökológiai termékek kereskedelmét, a javaslat hozzájárul „az EU globális szerepvállalásának megerősítésére” irányuló általános célkitűzéshez. 
               
            
            
               •Összhang az Unió egyéb szakpolitikáival
            
            
               
                  Azáltal, hogy kétoldalú megállapodások révén ösztönzi az ökológiai termékek kereskedelmét, a javaslat hozzájárul „az EU globális szerepvállalásának megerősítésére” irányuló általános célkitűzéshez. Emellett az ökológiai termékek kereskedelmének ösztönzése révén a megállapodások hozzájárulnak a zöld megállapodásnak a világszintű környezetvédelmi normák javítására irányuló, a nemzetközi partnerekkel együttműködve megvalósítandó célkitűzéséhez.
               
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
                A javaslat jogalapjaként az Európai Unió működéséről szóló szerződés (EUMSZ) 218. cikkének (3) és (4) bekezdését helyénvaló megjelölni.
            
            
               •Szubszidiaritás (nem kizárólagos hatáskör esetén) 
            
            
               Az EUSZ 5. cikkének (3) bekezdése értelmében a szubszidiaritás elve nem alkalmazandó a kizárólagos uniós hatáskör alá tartozó területekre. 
            
            
               •Arányosság
            
            
               A Bizottság ajánlása összhangban van az arányosság elvével.
            
            
               •A jogi aktus típusának megválasztása
            
            
               
                  A célkitűzés megvalósítására rendelkezésre álló egyetlen eszköz a nemzetközi megállapodás. Ennélfogva a Bizottságnak felhatalmazást kell adni a tárgyalások megkezdésére egy nemzetközi megállapodás megkötése érdekében
               
            
         
         
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               •A jelenleg hatályban lévő jogszabályok utólagos értékelése / célravezetőségi vizsgálata
            
            
               Nem alkalmazandó.
            
            
               •Az érdekelt felekkel folytatott konzultációk
            
            
               Az ökológiai termelésről szóló rendelet reformjával összefüggésben jelentős számú konzultáció zajlott az érdekelt felekkel. Az említett időszakban több találkozóra és civil társadalmi párbeszédre is sor került. 
            
            
               •Szakértői vélemények beszerzése és felhasználása
            
            
               Nem releváns.
            
            
               •Hatásvizsgálat
            
            
               
                  Az ökológiai termékekről szóló rendelet reformjának keretében, amelyből az e javaslat alapját képező (EU) 2018/848 rendelet született, hatásvizsgálatra került sor.
               
            
            
               •Célravezető szabályozás és egyszerűsítés
            
            
               
                  Nem alkalmazandó.
               
            
            
               •Alapjogok
            
            
               Az ajánlás összhangban van az uniós szerződésekkel és az Európai Unió Alapjogi Chartájával.
            
            
               4.KÖLTSÉGVETÉSI VONZATOK
            
            
               
                  Nem releváns.
               
            
            
               5.EGYÉB ELEMEK
            
            
               •Végrehajtási tervek, valamint a nyomon követés, az értékelés és a jelentéstétel szabályai
            
            
               
                  Nem alkalmazandó.
               
            
            
               •Magyarázó dokumentumok (irányelvek esetén)
            
            
               
                  Nem alkalmazandó.
               
            
         
         
            
               •A javaslat egyes rendelkezéseinek részletes magyarázata
            
            
               A javaslat felhatalmazza a Bizottságot, hogy az Unió nevében az ökológiai termékek kereskedelméről szóló megállapodásokra irányuló tárgyalásokat folytasson az Amerikai Egyesült Államokkal, Argentínával, Ausztráliával, Costa Ricával, Indiával, Izraellel, Japánnal, Kanadával, a Koreai Köztársasággal, Tunéziával és Új-Zélanddal. A javaslat melléklete rögzíti azokat a tárgyalási irányelveket, amelyekhez a Bizottságnak és a különbizottságnak tartania kell magát a tárgyalások során.
            
            
               Ajánlás
            
            
               A TANÁCS HATÁROZATA
            
            
               az Európai Unió és az Amerikai Egyesült Államok, Argentína, Ausztrália, Costa Rica, India, Izrael, Japán, Kanada, a Koreai Köztársaság, Tunézia és Új-Zéland közötti, az ökológiai termékek kereskedelméről szóló megállapodásokra irányuló tárgyalások megkezdésére való felhatalmazásról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 218. cikke (3) bekezdésére és 4. cikkére, 
            
            
               tekintettel az Európai Bizottság ajánlására, 
            
            
               mivel:
            
            
               (1)Az (EU) 2018/848 európai parlamenti és tanácsi rendelet
                  4
                47. cikkével összefüggésben értelmezett 45. cikke (1) bekezdése b) pontjának ii. alpontja értelmében az Unió piacán forgalomba hozhatók az olyan harmadik országok ökológiai termékei, melyeket az Unió egy kereskedelmi megállapodás keretében olyan országként ismert el, mint amelynek termelési rendszere – a megfelelés tekintetében az Unió szabályaival azonos szintű garanciát nyújtó szabályok alkalmazása révén – az Unióéval azonos céloknak és elveknek felel meg. 
            
            
               (2)Az (EU) 2020/1693 európai parlamenti és tanácsi rendelettel
                  5
                módosított (EU) 2018/848 rendelet 48. cikke értelmében a 834/2007/EK tanácsi rendelet
                  6
                33. cikkének (2) bekezdése alapján a harmadik országoknak az egyenértékűség szempontjából megadott elismerések 2026. december 31-én lejárnak. Ezért tárgyalásokat kell kezdeni az érintett harmadik országokkal a vonatkozó megállapodások megkötése céljából.
            
            
               (3)Az ökológiai termékek Unió és Svájc közötti kereskedelmét az Európai Közösség és a Svájci Államszövetség közötti, a mezőgazdasági termékek kereskedelméről szóló megállapodás
                  7
                szabályozza. Svájc átláthatósági okokból felvételre került az 1235/2008/EK bizottsági rendelet
                  8
                III. mellékletébe. Az említett megállapodás 9. melléklete rendelkezik egy olyan mechanizmusról, amely az egyik fél törvényi, rendeleti vagy közigazgatási rendelkezéseinek módosítása esetén lehetővé teszi a megállapodás naprakésszé tételét. Ezért Svájccal nem szükséges e kérdésben tárgyalásokat kezdeni.
            
            
               (4)Chilét az Európai Unió és a Chilei Köztársaság közötti, az ökológiai termékek kereskedelméről szóló megállapodás
                  9
                egyenértékű harmadik országként ismeri el. Chile az egyértelműség kedvéért felvételre került az 1235/2008/EK bizottsági rendelet III. mellékletébe. Az említett megállapodás 3. és 4. cikke rendelkezik egy olyan mechanizmusról, amely az egyik fél törvényi, rendeleti vagy közigazgatási rendelkezéseinek módosítása esetén lehetővé teszi az elismerés kiigazítását. Ezért Chilével nem szükséges e kérdésben tárgyalásokat kezdeni.
            
            
               (5)Az egyrészről az Európai Unió és az Európai Atomenergia-közösség, és másrészről Nagy-Britannia és Észak-Írország Egyesült Királysága közötti kereskedelmi és együttműködési megállapodás
                  10
                rendelkezik a részes felek jelenlegi ökológiai jogszabályai és ellenőrzési rendszere közötti egyenértékűség kölcsönös elismeréséről. Az ökológiai termékekről szóló TBT-4. melléklet 3. cikkének (3) bekezdése előírja, hogy mivel az (EU) 2018/848 rendelet alkalmazásának kezdőnapja 2022. január 1., az egyenértékűség elismerését az egyes Felek 2023. december 31-ig újra megvizsgálják. Ezért az Egyesült Királysággal nem szükséges e kérdésben tárgyalásokat kezdeni.
            
            
               (6)Ennélfogva helyénvaló felhatalmazni a Bizottságot, hogy a vonatkozó megállapodások megkötése céljából tárgyalásokat kezdjen az Amerikai Egyesült Államokkal, Argentínával, Ausztráliával, Costa Ricával, Indiával, Izraellel, Japánnal, Kanadával, a Koreai Köztársasággal, Tunéziával és Új-Zélanddal.   
            
            
               (7)Annak érdekében, hogy az Unió kölcsönös kapcsolatokat ápolhasson harmadik országokkal az ökológiai termékek kereskedelmét illetően, helyénvaló tárgyalási irányelveket meghatározni az olyan megállapodásokra vonatkozóan, amelyek lehetővé teszik az Unió és az érintett harmadik ország számára, hogy elismerjék ökológiai termelési előírásaik és ellenőrzési rendszereik egyenértékűségét,
            
            
               ELFOGADTA EZT A HATÁROZATOT: 
            
            
               1. cikk
            
            
            
               A Bizottság felhatalmazást kap arra, hogy az Unió nevében tárgyalásokat kezdjen az ökológiai termékek kereskedelméről szóló megállapodásokról az Amerikai Egyesült Államokkal, Argentínával, Ausztráliával, Costa Ricával, Indiával, Izraellel, Japánnal, Kanadával, a Koreai Köztársasággal, Tunéziával és Új-Zélanddal.
            
         
         
            
               2. cikk
            
            
               A tárgyalási irányelveket a melléklet tartalmazza
            
            
               .
            
            
               3. cikk
            
            
               A tárgyalásokat a [a különbizottság neve a Tanács által beszúrandó]-val/-vel konzultálva kell lefolytatni.
            
            
               4. cikk
            
            
               Ennek a határozatnak a Bizottság a címzettje.
            
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                        HL L 150., 2018.6.14., 10. o.
               
               
                  
                     (2)
                  
                        Az Európai Parlament és a Tanács (EU) 2020/1693 rendelete (2020. november 11.) az ökológiai termelésről és az ökológiai termékek jelöléséről szóló (EU) 2018/848 rendeletnek az alkalmazása kezdőnapja és a rendeletben említett bizonyos egyéb időpontok tekintetében történő módosításáról (HL L 381., 2020.11.13., 1. o.).
               
               
                  
                     (3)
                  
                        A Tanács 834/2007/EK rendelete (2007. június 28.) az ökológiai termelésről és az ökológiai termékek címkézéséről és a 2092/91/EGK rendelet hatályon kívül helyezéséről (HL L 189., 2007.7.20., 1. o.).
               
               
                  
                     (4)
                  
                        Az Európai Parlament és a Tanács (EU) 2018/848 rendelete (2018. május 30.) az ökológiai termelésről és az ökológiai termékek jelöléséről, valamint a 834/2007/EK tanácsi rendelet hatályon kívül helyezéséről (HL L 150., 2018.6.14., 10. o.).
               
               
                  
                     (5)
                  
                        Az Európai Parlament és a Tanács (EU) 2020/1693 rendelete (2020. november 11.) az ökológiai termelésről és az ökológiai termékek jelöléséről szóló (EU) 2018/848 rendeletnek az alkalmazása kezdőnapja és a rendeletben említett bizonyos egyéb időpontok tekintetében történő módosításáról (HL L 381., 2020.11.13., 1. o.).
               
               
                  
                     (6)
                  
                        A Tanács 834/2007/EK rendelete (2007. június 28.) az ökológiai termelésről és az ökológiai termékek címkézéséről és a 2092/91/EGK rendelet hatályon kívül helyezéséről (HL L 189., 2007.7.20., 1. o.).
               
               
                  
                     (7)
                  
                        HL L 114., 2002.4.30., 132. o.
               
               
                  
                     (8)
                  
                        A Bizottság 1235/2008/EK rendelete (2008. december 8.) a 834/2007/EK tanácsi rendeletben az ökológiai termékek harmadik országból származó behozatalára előírt szabályozás végrehajtására vonatkozó részletes szabályok meghatározásáról (HL L 334., 2008.12.12., 25. o.).
               
               
                  
                     (9)
                  
                        HL L 331., 2017.12.14., 4. o.
               
               
                  
                     (10)
                  
                        HL L 444., 2020.12.31., 14. o.
               
            
      
    ---documentbreak--- 
      
         
               EURÓPAI BIZOTTSÁG
            Brüsszel, 2021.5.26.
            COM(2021) 259 final
            MELLÉKLET 
            a következőhöz:
            Ajánlás                                                                                                                                                            A TANÁCS HATÁROZATA
            az Európai Unió és az Amerikai Egyesült Államok, Argentína, Ausztrália, Costa Rica, India, Izrael, Japán, Kanada, a Koreai Köztársaság, Tunézia és Új-Zéland közötti, az ökológiai termékek kereskedelméről szóló megállapodásokra irányuló tárgyalások megkezdésére való felhatalmazásról
            
               
         
         
            
               MELLÉKLET 
            
            
               Tárgyalási irányelvek 
                  az Európai Unió és az Amerikai Egyesült Államok, Argentína, Ausztrália, Costa Rica, India, Izrael, Japán, Kanada, a Koreai Köztársaság, Tunézia és Új-Zéland közötti, az ökológiai termékek kereskedelméről szóló megállapodásokra vonatkozóan
            
            
               1.A Bizottság felhatalmazást kap arra, hogy tárgyalásokat kezdjen az Amerikai Egyesült Államokkal, Argentínával, Ausztráliával, Costa Ricával, Indiával, Izraellel, Japánnal, Kanadával, a Koreai Köztársasággal, Tunéziával és Új-Zélanddal annak érdekében, hogy az említett országokkal kiegyensúlyozott megállapodásokat kössön az ökológiai termelési szabványok és ellenőrzési rendszerek egyenértékűségéről. 
            
            
               2.A tárgyalások célja elősegíteni az ökológiai termékek viszonossági és kölcsönösen előnyös alapon zajló kereskedelmét.
            
            
               3.A tárgyalások az Unió területén és az érintett harmadik ország területén előállított, az (EU) 2018/848 rendelet 2. cikkének (1) bekezdésében felsorolt termékekre terjednek ki.
            
            
               4.A Bizottságnak törekednie kell az ökológiai termelés célkitűzéseinek és elveinek nagy fokú érvényesítésére, valamint az ellenőrzési rendszer – és ezen belül a felügyelet – tekintetében az (EU) 2018/848 rendeletben előírt magas szintű garanciák biztosítására. 
            
            
               5.A Bizottságnak törekednie kell az ökológiai termelésre utaló kifejezések, a belőlük képzett szavak vagy rövidítések, valamint az uniós logó oltalmának biztosítására, hogy azoknak a termékek címkézésén való feltüntetése csak az (EU) 2018/848 rendeletnek megfelelő esetekre korlátozódjon. 
            
            
               6.A Bizottság figyelembe veszi az Élelmezési Kódex CAC/GL 32 iránymutatásában foglalt elveket és termelési szabályokat. 
            
            
               7.Amennyiben az érintett harmadik országgal kötendő szabadkereskedelmi megállapodásra vonatkozó tárgyalási irányelvek másként nem rendelkeznek, a Bizottság ezen tárgyalási irányelveket alkalmazza az ökológiai termékek kereskedelmére vonatkozó rendelkezésekre, valahányszor az Unió és harmadik országok közötti jelenlegi vagy jövőbeli szabadkereskedelmi megállapodásra irányuló tárgyalások során az ökológiai kereskedelemmel kapcsolatos kérdések felmerülnek. 
            
            
               8.Az e tárgyalási irányelvek alapján folytatott tárgyalások során a Bizottság kiemelten figyelembe veszi az Európai Unió működéséről szóló szerződésben rögzített elveket és mechanizmusokat, valamint a Kereskedelmi Világszervezet szabályaiból eredő kötelezettségeket. 
            
            
               9.A megállapodásban rendelkezni kell arról, hogy a szerződő feleknek megfelelő intézkedéseket kell hozniuk az igazgatási együttműködés hiánya vagy visszaélések esetén. 
            
            
               10.Az érintett harmadik országokkal való tárgyalások megkezdése előtt a Bizottság értesíti a 3. cikkben említett különbizottságot.